Vitenskapsåret 1663

Vitenskapsåret 1663 er en oversikt over hendelser, prisvinnere, fødte og avdøde personer med tilknytning til vitenskap i 1663.

Oppdagelser
 4. mars – Barent Barentszoon Lam, kaptein på det nederlandske skipet «Maerseveen» oppdager Prince Edwardøyene i det subantarktiske Indiahavet. Han gir dem navnet «Dina» (Prince Edward) og «Maerseveen» (Marion).

Astronomi
 James Gregory får publisert «Optica Promota», med en prinsippskisse av et Gregoriansk teleskop.

Matematikk
 Girolamo Cardanos avhandling «Liber de ludo aleae» (Om å kaste terning) blir utgitt posthumt, den første boken om sannsynligheter. Boka var skrevet på 1560-tallet.
 Henry Briggs' bok «Trigonometria Britannica» blir utgitt posthumt. Gouda.

Meteorologi
 7. oktober – Robert Hooke holder foredraget «Method for making a history of the weather» for Royal Society. London.

Fysikk
 17. november − Blaise Pascals verk «Traités de l'équilibre des liqueurs et de la pesanteur de la masse de l'air» (Om væskers likevekt og om luftmassens tyngde) er ferdig trykket, og blir utgitt posthumt.

Zoologi
 Samuel Bochart får publisert verket «Hierozoicon sive bipartitum opus de animalibus sacrae scripturae», en beskrivelse av Bibelens dyr, delvis basert på arabisk litteratur. London.

Publikasjoner
 Robert Boyle får publisert første del av verket «Considerations touching the Usefulness of Experimental Natural Philosophy» (Betraktninger som berører brukbarheten av eksperimentell naturfilosofi). London.

Fødsler
 31. august – Guillaume Amontons (død 1705), fransk fysiker.

Dødsfall
 28. desember – Francesco Maria Grimaldi (født 1618), italiensk fysiker.

Referanser